Tallinna Kristiine Teeninduskool

Tallinna Kristiine Teeninduskool oli Haridus- ja Teadusministeeriumi hallatav riigi kutsekool. 

Kool asutati 1970. aastal. Eesti NSV Kommunaalmajanduse ja Elanikkonna Elukondliku Teenindamise Ministeerium tahtis seal koolitada kõiki ministeeriumi haldusalas vaja minevaid teeninduserialade oskustöölisi. Kool oli NSV Liidus erialade arvult kõige laiema profiiliga kutsekool, kus õpetati umbes paarikümnel kutsealal.Ülo Tikk. "Tallinna Kristiine Teeninduskool 30". Õpetajate Leht nr 46, 15. detsember 2000. Lk 13

Kooli asutamisel viidi Linnakutsekoolist nr 4 sinna üle juuksuri eriala. 1993. aastal aga liideti juba terve see kutsekool (siis juba Tallinna Vanalinna Õmbluskooli nime all). 

Kool likvideeriti 2003. aastal.Ülo Tikk. "Nelja kutsekooli luigelaul Tallinnas". Õpetajate Leht nr 5, 1. veebruar 2002. Lk 2 Osa erialasid oli juba alates 1999. aastast viidud üle Tallinna Tööstushariduskeskusse, enamik viidi sinna üle kooli likvideerimisel. Juuksuriõpe viidi üle Tallinna Teeninduskooli.

Hooned on pärast kooli likvideerimist olnud tühjadena, tasapisi on neid võetud kasutusele muul otstarbel. Kooli ühiselamust on saanud kortermaja. Töökojahoones on tegutsenud erinevaid autoremondiettevõtteid, osaliselt on seal praegu Selveri kauplus. Õppehoones tegutseb tervise- ja meditsiiniteenuseid osutav polikliinikutaoline Kotka Tervisemaja. Staadionit kasutab EJL Tallinna noorte treeningkeskus.

Asukoht
Kool asus Tallinnas Kristiine linnaosas aadressil Kotka 12 kooli jaoks ehitatud hoonetes, mis valmisid sügisel 1970. Hoonete projekti autor oli arhitekt Siimo Jõe.

Õppetöö
Õppekeel oli üldiselt eesti, kuid ajaloo jooksul on koolis olnud ka venekeelset õpet. 

Peamiselt on kooli võetud vastu keskhariduse baasil, kuid eri aegadel on võetud vastu ka põhihariduse baasil.

Koolis on kokku õpetatud 32 eriala, sealhulgas juuksuri, rätsepa, kellassepa, lilleseadja, raadioelektrooniku, infotehnoloogi, autoremontija, automaalri, liftimehaaniku, müürsepa ja pottsepa eriala.

Kooli nimed
1970 – Linnakutsekool nr 19
1978 – Tehnikakool nr 19
1984 – Kutsekeskkool nr 19
1990 – Tallinna Tehnikakool
2000 – Tallinna Kristiine Teeninduskool

Direktorid
Edgar Aguraiuja
Jüri Jürivee
Enno Kuld
Ülo Lilleorg
Ella Lunts

Muud
Koolis alustas 13. oktoobril 1978 tegevust rahvatantsurühm Kandali.Tantsurühm Kandali koduleht"Peagi Kängurumaal – tantsuansambel Kandali". Meie Kodu = Our Home nr 4, 9. veebruar 2005. Lk 5 Kooli asukohas ja toetusel tegutseti kuni 1990. aastate alguseni.

Viited

Välislingid
Ülo Tikk, Märt Bernadt. "Veerand sajandit Kotka tänavas. Tallinna Tehnikakool 25". Õpetajate Leht nr 44, 24. november 1995. Lk 7
Ülo Tikk. "Tallinna Kristiine Teeninduskool 30". Õpetajate Leht nr 46, 15. detsember 2000. Lk 13
Ülo Tikk. "Nelja kutsekooli luigelaul Tallinnas". Õpetajate Leht nr 5, 1. veebruar 2002. Lk 2 


Kategooria:Kristiine linnaosa
Kategooria:Tallinna endised koolid
Kategooria:Eesti endised kutsekoolid